Už od strednej školy som bola fascinovaná Japonskom a jeho kultúrou. V rožňavskej knižnici som prečítala asi všetky knihy s japonskou tematikou, či to boli cestopisy alebo historické romány, ktoré sa odohrávali v Japonsku. Dokonca som chcela ísť študovať japonológiu, no na Slovensku tento odbor otvárali každé dva roky a v ten rok, kedy som ja skončila strednú školu, sa tento odbor žiaľ neotváral.

Pred 3 rokmi sme našli super výhodnú, úplne úžasnú ponuku leteniek do Japonska. Priamo do Osaky s tým, že budeme v Japonsku 28 dní. Splnenie môjho sna na dosah ruky.

Tento výlet bol najlepším výletom v mojom živote. Všetko ma nadchýnalo a všetko sa mi páčilo. Videli sme toľko nových, toľko iných a toľko zaujímavých vecí… Bolo to skvelé. No dnes by som chcela vypichnúť len tri veci, ktoré ma pri návšteve krajiny vychádzajúceho slnka najviac oslovili.

Prvou je to, ako ľudia čakajú na vlak, na autobus, alebo vlastne na čokoľvek. Keď som chodila na strednú školu, často som chodila autobusom. Spolu s kopou ďalších ľudí. A akonáhle zastavil autobus na zastávke, pred prednými dverami sa vždy vytvoril veľký zhluk netrpezlivých, tlačiacich sa ľudí.

No v Japonsku nie. Tam ľudia vytvoria dlhý slíž, kde všetci, jeden za druhým, pokojne stoja v rade. Nikoho ani nenapadne, že by sa posťažoval alebo predbehol. Japonci sú po celom svete známi svojou disciplínou a dobrou verejnou etiketou. Myslím si, že by sme si mohli z tohto brať príklad a brať väčší ohľad na iných. Byť viac tolerantní. Vnímať svoje okolie. Viac si pomáhať. Nemyslieť len na seba.

Ďalšou z vecí, ktorá ma udivuje na Japonsku, je ich vzťah k prírode. Každý rok na jar je veľkou tradíciou obdivovanie kvitnúcich čerešní. A na jeseň sa zas chodí obdivovať čaro padajúcich farebných listov. Oboje je v Japonsku už po stáročia populárnou činnosťou a aj dnes priťahuje veľké množstvo návštevníkov. My sme mali to šťastie, že sme boli v Japonsku práve v čase, keď všetci obdivujú krásy jesene. Bol to nezabudnuteľný zážitok. Nemám rada masy ľudí, no teraz mi to vôbec nevadilo. Oceniť prírodu, vnímať jej krásu, užívať si pobyt vonku. Aktívne hľadať vo všetkom to krásne.

A poslednou vecou, ktorú by som chcela spomenúť, je to, že práve v Japonsku som navštívila zatiaľ pre mňa najlepšiu galériu. Pravdou je, že sa vôbec nevyznám do umenia. Jednoducho mu vôbec nerozumiem. Keď sa pozriem na obraz, viem tak maximálne oceniť to, či je to pekne nakreslené a či sa autor na tom natrápil. A prekvapivo aj napriek tomu vždy chodím do galérií, keď ideme niekam na výlet. Vo Fukuoke som ale zažila úplne najlepšiu galériu na svete. A viete prečo? Lebo pri každom obraze bolo okrem autora, roku vytvorenia a techniky maľby aj vysvetlené, čo na tom obraze je a čo to má znázorňovať. Našli sme jeden obraz, kde boli vyobrazené nejaké náhodné mytologické postavy. Autor bol z Thajska. Na prvý pohľad a bez popisu by sa mi ten obraz vôbec nepáčil. Všelijaké divné postavičky, len tak rozmiestnené hore-dole po plátne. Prišlo mi to veľmi nesúrodé. No po prečítaní popisu obrazu som pochopila, že tie postavy sú z thajskej mytológie a majú znázorňovať ? a obraz reflektuje situáciu v Thajksku. To úplne zmenilo môj pohľad na dané umelecké dielo. Môjmu zážitku do dalo úplne nový rozmer. Vedela som oceniť myšlienku tej maľby. Už sa mi nezdala nesúrodá. Tým, že nemám umelecké vzdelanie a neviem nič o thajskej mytológii a ani o situácii v Thajsku, bez toho popisu by som z toho nikdy nemala taký skvelý zážitok. Podľa mňa by mohli byť takéto popisy všetkých diel v každej galérii, pretože pre ľudí ako som ja, by to zmenilo celkový zážitok a aj vnímanie umenia.

Dokonca som sa asi mesiac po návrate nevedela zbaviť toho, že som sa vždy pri ďakovaní stale klaňala.

HODNOTITEL:

* Nezahltene faktami, ale osobny dojem
* Pekna struktura
* Hlavne v 3. Casti bolo citit emociu, neposobilo to strojene
* Technicke nastavenie zlepsene
* Viac pohlad do kamery